Foto: Hina

POZIVAJUĆI se na neimenovane izvore iz SDP-a tjednik Nacional u novom broju piše da premijer Zoran Milanović planira uhićenje predsjednika HDZ-a Tomislava Karamarka i njegovog najbližeg suradnika Milijana Brkića Vase.



To je već drugi put u mjesec dana da ponovno pokrenuti tjednik tvrdi kako će Zoran Milanović organizirati hapšenje Karamarka i tako spriječiti njegovo preuzimanje vlasti na parlamentarnim izborima koji Hrvatsku očekuju krajem godine.



Nacional se u prvom članku pozivao na visoke dužnosnike HDZ-a, a ovog puta na izvore iz SDP-a.

Tekst se nastavlja ispod oglasa

Prema pisanju tjednika uhićenje će se temeljiti na istrazi PNUSKOK-a o Karamarkovom pogodovanju tvrtki Soboli.



Prema aktivistima Antikorupcijske lige Karamarko je navodno posredovao kod ugovaranja poslova HAC-a s tvrtkom Soboli u ukupnoj vrijednosti od 5 milijuna 868 tisuća 330 kuna.

